stanford-oval/wikipedia huggingface dataset:
Grom pobedy, razdavaisja!

Grom pobedy, razdavaisja! (Гром побе́ды, раздава́йся!) oli Venäjän keisarikunnan epävirallinen kansallislaulu 1700- ja 1800-lukujen vaihteessa.. Sen on sanoittanut venäläinen runoilija Gavrila Deržavin ja säveltänyt Osip Kozlovski 1791. Laulu kirjoitettiin muistamaan nykyisessä Ukrainassa sijaitsevan osmanien linnoituksen Ismailin valloitusta, jota johti kenraali Aleksandr Suvorov. Laulu kuitenkin menetti asemansa, kun viralliseksi kansallislauluksi tuli Bože, Tsarja hrani.[lähde? ]
Sanat

Гром победы, раздавайся! 

Веселися, храбрый Росс! 

Звучной славой украшайся. 

Магомета ты потрёс!
Kertosäe: 

Славься сим, Екатерина! 

Славься, нежная к нам мать!
Воды быстрые Дуная 

Уж в руках теперь у нас; 

Храбрость Россов почитая, 

Тавр под нами и Кавказ.
Kertosäe:
Aiheesta muualla

Russian anthems site (laulu Mp3 tiedostona sivun lopussa päin)
Geroskípou

| Geroskípou Geroskípoun kunta Γεροσκήπου Δήμος Γεροσκήπου |
| --- | --- |
 Geroskípoun kylää, etualalla koulu.
 Geroskípou
 Koordinaatit: 34°45′5″N, 32°27′16″E 
Valtio:   Kypros
Alue:  Páfos
Hallinto:  
 – Asutustyyppi:  kylä ja kunta
Väkiluku (2011):  7 878
Aikavyöhyke:  UTC+2
 – Kesäaika:  UTC+3
 
 geroskipou.com 
Infobox OKVirheellinen NIMI-arvo: 
Geroskípou (kreik. Γεροσκήπου) on kylä ja kunta (Δήμος Γεροσκήπου, Dímos Geroskípou) Páfoksen alueella Kyproksen tasavallassa Kyproksen saarella. Sen väkiluku on 7 878 (2011).
Pyhän Paraskevan (Agía Paraskeví) kirkko.
Pyhän Nikolaoksen (Ágios Nikólaos) kirkko.
Geroskípou on Páfoksen esikaupunkialuetta ja sijaitsee noin kolme kilometriä Páno Páfoksesta eli Ylä-Páfoksesta kaakkoon. Kylän nimi tarkoittaa ”Pyhää puutarhaa”, ja tarun mukaan paikalla oli jumalatar Afroditen (tai tälle omistettu) puutarha.
Kylän nähtävyyksiin kuuluvat muun muassa Páfoksen bysanttilainen museo sekä bysanttilaisaikainen Pyhän Paraskevan (Agía Paraskeví) kirkko 800-luvulta. Kylässä on myös taidemuseo.
Aiheesta muualla

Kuvia tai muita tiedostoja aiheesta Geroskípou Wikimedia Commonsissa
Δήμος Γεροσκήπου (Arkistoitu – Internet Archive). Geroskípoun kunnan verkkosivut. (kreikaksi)
Páfoksen alue
| --- | --- |
Kunnat (dímos):  Geroskípou · Páfos · Pégeia · Póli
Yhdyskunnat (koinótita):  Achéleia · Agía Marína Chrysochoús · Agía Marína Kelokedáron · Agía Marinoúda · Agía Varvára · Ágios Dimitrianós · Ágios Geórgios · Ágios Ioánnis · Ágios Isídoros · Ágios Nikólaos · Akoursós · Amargéti · Anadioú · Anaríta · Androlíkou · Argáka · Armínou · Ármou · Asprogiá · Axýlou · Chlórakas · Cholétria · Chóli · Choúlou · Chrysochoú · Droúseia · Drýmou · Eledió · Émpa · Episkopí · Evrétou · Fáleia · Fasoúla · Filoúsa Chrysochoús · Filoúsa Kelokedáron · Fýti · Galatariá · Gialiá · Giólou · Goudí · Íneia · Istintzión · Kallépeia · Kannavioú · Karamoúllides · Káthikas · Káto Akourdáleia · Káto Aródes · Kédares · Kelokédara · Kidási · Kissónerga · Koíli · Koilíneia · Koniá · Koúklia · Koúrdaka · Krítou Maróttou · Krítou Téra · Kynoúsa · Lása · Lemóna · Lémpa · Letýmvou · Loukroúnou · Lysós · Makoúnta · Mamónia · Mamoúntali · Mandriá · Marathoúnta · Meládeia · Melándra · Mésa Chorió · Mésana · Mesógi · Miliá · Milioú · Moúsere · Natá · Néa Dímmata · Néo Chorió · Nikókleia · Páno Akourdáleia · Páno Archimandríta · Páno Aródes · Páno Panagiá · Pelathoúsa · Pentaliá · Peristeróna · Polémi · Pomós · Praitóri · Prastió · Psáthi · Salamioú · Saramá · Símou · Skoúlli · Souskioú · Statós-Ágios Fótios · Stavrokónnou · Stení · Stroumpí · Tála · Téra · Thelétra · Thriniá · Tími · Trachypédoula · Tremithoúsa · Trimithoúsa · Tsáda · Vrétsia
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
God Is a Woman

| ”God Is a Woman” Ariana Grande |
| --- | --- | --- |

Singlen tiedot
 Albumilta: Sweetener
 Julkaistu: 13. heinäkuuta 2018
 Formaatti: digitaalinen lataus, suoratoisto
 Tuottaja(t): Ilya
 Tyylilaji: pop, hip hop
 Kesto: 03.17
 Levy-yhtiö: Republic Records
Ariana Granden muut singlet
| ”Bed” 2018 | ”God Is a Woman” 2018 | ”Breathin” 2018 |
God Is a Woman on yhdysvaltalaislaulaja Ariana Granden musiikkikappale. Sen julkaisi Republic Records hänen neljännen, Sweetener-studioalbumin toisena singlenä 13. heinäkuuta 2018. Kappaleen ovat sanoittaneet Grande, Max Martin, Savan Kotecha, Rickard Göransson ja sen tuottaja Ilya. Kappaleelle on toteutettu myös Dave Meyersin ohjaama musiikkivideo, joka julkaistiin Granden YouTube-kanavalla singlen julkaisupäivänä. Video on kunnianosoitus Aatamin luomiselle, Romulukselle ja Remukselle, astronomialle, naisen sukupuolielimelle ja kreikkalaiselle mytologialle.
"God Is a Woman" oli kansainvälinen menestys, sen päästyä singlelistan kärkeen Islannissa, Israelissa ja Meksikossa sekä viiden parhaan joukkoon Australiassa, Irlannissa, Isossa-Britanniassa, Kanadassa, Malesiassa, Portugalissa, Singaporessa, Unkarissa ja Uudessa-Seelannissa. Kappale on myynyt Kanadassa sekä Yhdysvalloissa kaksinkertaista platinaa ja Brasiliassa jopa kaksinkertaista timanttia. Grande esitti kappaleen ensimmäisen kerran livenä vuoden 2018 MTV Video Music Awardsissa. Lisäksi hän on esittänyt sen esimerkiksi Good Morning Americassa sekä hänen Sweetener World Tour-kiertueella.
Käännös suomeksi
Gymkhana

Gymkhana on moottoriurheilulaji. Gymkhanassa kisat ovat monimutkaisia, ja reitin muistaminen on tärkeää hyvän ajan saavuttamiseksi. Gymkhanakisat ovat aika- tai nopeuskisoja, joita ajetaan autolla.
Reittimerkkeinä käytetään esteitä, esimerkiksi rengaspinoja, keiloja tai tynnyreitä. Kuljettajan täytyy suoriutua läpi ennalta määrätyn radan käyttäen hyväksi monia erilaisia ajotekniikkoja. Kuljettajan täytyy hallita peruuttaminen, 180 ja 360 asteen käännökset, kahdeksikon ajaminen ja monia muita kehittyneempiä taitoja. Myös niin sanotusta driftaamisesta on hyötyä tai se on välttämätöntä. Yksinkertaistettuna Gymkhanassa on lähtö, reitti, jossa on erilaisia esteitä ja maali.
Wikimedia Commonsissa on kuvia tai muita tiedostoja aiheesta .
Ernst Öpik

Ernst Öpik
Ernst Julius Öpik (23. lokakuuta 1893 Kunda, Viro – 10. syyskuuta 1985 Bangor, Pohjois-Irlanti) oli virolainen tähtitieteilijä, joka on tunnettu erityisesti meteoreja ja meteoriitteja koskevasta tutkimuksestaan sekä galaksien välisten etäisyyksien mittaustapojen kehittämisestä.
Tähtitieteelliset saavutukset

Öpik oli kiinnostunut laaja-alaisesti luonnontieteistä ja oli aikansa merkittävimpiä astrofyysikoita. Vuonna 1916 Öpik julkaisi Astrophysical Journalissa artikkelin, jossa hän arvioi, että ο2 Eridanin kolmoistähden tiheys olisi 25 000 kertaa Auringon tiheys, mutta piti tulostaan mahdottomana.
Öpik oli ensimmäinen, joka kuvaili prosessia, jossa meteorit palavat ilmakehässä. Hän päätteli vuonna 1932 komeettojen ratoja tarkkailemalla, että noin 60 000 AU:n kohdalla on komeettapilvi, jossa sijaitsee jäätyneitä komeetan aihioita. Komeettapilvi nimettiin myöhemmin Oortin pilveksi. Komeettapilven ja valkoisen kääpiön tiheyden lisäksi Öpikin merkittävimpiin saavutuksiin kuuluu myös etäisyyden määrittäminen Andromedan galaksiin vuonna 1922. Öpik kehitti tähtiin ja niiden rakenteeseen ja kehittymiseen liittyen useita tähtitieteen teorioita, jotka hyväksyttiin vasta myöhemmin toisten tutkijoiden havaittua samat asiat.  Öpik esitteli myös uuden teorian jääkausien synnystä vuonna 1952.
1930–1934 Öpik oli tutkimusassistenttina ja vierailevana luennoitsijana Harvardin yliopistossa sekä Harvardin yliopiston observatoriossa (englanniksi Harvard College Observatory). Samaan aikaan hän perusti Harvardiin meteorien tutkimusryhmän. Vuonna 1934 Öpik palasi jälleen Viroon.
Opinnot ja työhistoria

Ernst Öpik valmistui vuonna 1911 Tallinnassa gümnaasiumista ja siirtyi vuonna 1912 opiskelemaan Moskovaan yliopistoon, josta hän valmistui 1916. Opintojensa aikana hän elätti itsensä ja auttoi perhettään taloudellisesti opettamalla matematiikkaa, luonnontieteitä ja kieliä. Valmistumisensa jälkeen Öpik jäi Moskovaan opettamaan vielä kolmeksi vuodeksi. Vuosina 1919–1921 hän johti astronomian osastoa Turkestanin yliopistossa Taškentissa, nykyisen Uzbekistanin alueella. 1920-luvulla Öpik kehitteli nopeasti liikkuvien kappaleiden palamisesta ilmakehässä teorian, joka oli perusta meteorien pinnan ablaation (pinnan sulamisen tai höyrystymisen) ymmärtämiseksi meteorien palaessa ilmakehässä. Taškentin vuosien jälkeen hän palasi Viroon, dosentiksi Tarton yliopistoon, jossa väitteli tohtoriksi vuonna 1932 aiheenaan meteorien havainnointi.
Opinnot ja työhistoria > Opinnot

1911 valmistui Tallinnan Nikolai I Gümnaasiumista (nykyisin Gustav Adolf Gümnaasium)
1912–1916 opiskeli Moskovan Keisarillisessa yliopistossa
1923 väitteli luonnontieteiden tohtoriksi Tarton yliopistossa
Opinnot ja työhistoria > Työhistoria

1916–1920 Moskovan yliopiston observatorio
1920–1921 Taškentin observatorio
1921–1930 Tarton yliopiston observatorio
1930–1934 Harvardin yliopiston observatorio
1934–1944 Tarton yliopiston observatorio
1938–1940 Viron tiedeakatemia (1938–1940) – jäsen
1945–1947 Baltic University – professori (Pinneberg, Hampuri)
1946–1948 Baltic University – Viron-rehtori
1948–1981 Armagh’n observatorio Pohjois-Irlannissa
1956– Marylandin yliopiston vieraileva professori
Maanpako

Lokakuun vallankumouksen aikaan Öpik vastusti bolsevikkeja, ja vuonna 1944 Öpik pakeni perheineen Neuvostoliiton miehitystä hevoskyydillä. He päätyivät Hampuriin, jossa Öpik työskenteli tähtitieteen professorina Baltic Universityssä, joka majoitti idästä paenneita tutkijoita ja opiskelijoita. Vuonna 1947 Eric Lindsay – Harvardista valmistunut tähtitieteilijä, joka oli toiminut Armagh’n observatorion johtajana vuodesta 1937 – kuuli Öpikin hädästä ja kutsui hänet tutkimusassistentiksi Armaghin observatorioon, jossa Öpik työskenteli, kunnes jäi eläkkeelle 1981.
Kunnianosoitukset, jäsenyydet ja tunnustukset > Tiedeyhteisöjen jäsenyydet

1954 – Royal Irish Academy – jäsen
1975 – Yhdysvaltain kansallinen tiedeakatemia – jäsen
1977 – American Academy of Arts and Sciences – ulkomainen kunniajäsen
Kunnianosoitukset, jäsenyydet ja tunnustukset > Kunniatohtorin arvot

1968 – Belfastin yliopisto
1977 – Sheffieldin yliopisto
Kunnianosoitukset, jäsenyydet ja tunnustukset > Kunniamerkit ja tunnustukset

1949 – Royal Astronomical Society stipendiaatti
1960 – J. Lawrence Smith Medal, Yhdysvaltain kansallinen tiedeakatemia
1968 – F. C. Leonard Medal, International Meteoritical Society
1974 – Gold Medal, American Association for the Advancement of Science
1975 – Royal Astronomical Societyn kultamitali
1976 – Catherine Wolfe Bruce Gold Medal, Astronomical Society of the Pacific
1978 – Grand Prix, Louis Jacot Foundation "La Pensee Universelle"
Perintö

Asteroidi 2099 Öpik on nimetty Ernst Öpikin mukaan. Lembit Öpik, Ernstin pojanpoika, oli aiemmin liberaalidemokraattisen puolueen kansanedustaja Yhdistyneen kuningaskunnan alahuoneessa. Phobosilla, Marsin kuulla, on Öpikin mukaan nimetty kraatteri.
Green Buddha Records

Green Buddha Records (lyh. GBR Ent.) on vuonna 2005 perustettu suomalainen levy-yhtiö ja tuotemerkki, joka keskittyy rap-musiikkiin.
Green Buddha Recordsin ensimmäinen julkaisu oli Junon Usko, toivo, rakkaus-ep. Juno johtaa Green Buddha Recordsia, minkä lisäksi hän kuuluu myös Monsp Recordsiin. Nimi Green Buddha Records tulee pienestä vihreästä Buddha-patsaasta. Green Buddha Recordsin muut jäsenet Junon ohella ovat Matinpoika, McVilleKalle, Jare, Ama-T, Elia, Sam the Mään a.k.a Okku, Dj Ink, Dj Double M, Ansver Oksman ja toimitusjohtaja Antti "Kopa" Kosonen. Green Buddha Recordsin ensimmäinen (virallinen?) julkaisu oli 13. marraskuuta 2010 julkaistu kokoelma Parasta buddhaa. Albumilta julkaistiin kaksi näytekappaletta "Salem Aleikum" ja "Urheiluhullu". 29. helmikuuta 2012 julkaistiin GBR:n toinen kokoelma-albumi Parasta buddhaa 2.
Aiheesta muualla

GBR Facebookissa
GBR Myspacessa
Gylling

Gylling on muun muassa seuraavien henkilöiden sukunimi:
Axel Gylling (1880–1957), suomalainen korkeimman oikeuden oikeusneuvos
Edvard Gylling (1881–1938), suomalainen tilastotieteilijä ja vasemmistolainen poliitikko
Gustaf Oskar Gylling (1829–1891), suomalainen kenraalimajuri
Heta Gylling (s. 1955), suomalainen filosofi
Jane Gylling (1902–1961), ruotsalainen uimari
Oscar Fredrik Wilhelm Gylling (1843–1908), suomalainen senaattori, hovioikeudenasessori ja kihlakunnantuomari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Guillermo Fernández Vara

| Guillermo Fernández Vara |
| --- | --- |

Extremaduran aluejohtaja
 4. heinäkuuta 2015 –   29. kesäkuuta 2007 – 7. heinäkuuta 2011  
Henkilötiedot
Syntynyt: 6. lokakuuta 1958 (ikä 66) Olivenza
Kansalaisuus:   Espanja
Ammatti:  oikeuslääkäri, poliitikko
Tiedot
Puolue:  Espanjan sosialistinen työväenpuolue,  Alianza Popular
Tutkinnot:  Universidad de Valencia,  Universidad de Extremadura
Guillermo Fernández Vara (s. 6. lokakuuta 1958 Olivenza, Espanja) on espanjalainen sosialistisen työväenpuolueen poliitikko.
Vara oli Extremaduran itsehallintoalueen johtaja vuosina 2007–2011 ja valittiin uudelleen tehtävään vuonna 2015. Vara on koulutukseltaan oikeuslääkäri.
Vara on aiemmin kuulunut Espanjan kansanpuoluetta edeltävään Alianza Popular -puolueeseen.
Aiheesta muualla

Kuvia tai muita tiedostoja aiheesta Guillermo Fernández Vara Wikimedia Commonsissa
Grenzgletscher

Grenzgletscher-jäätikkö nähtynä Gornergratilta elokuussa 2012. Takana keskellä oleva vuori on Lyskamm.
Grenzgletscher on vuoristojäätikkö Sveitsissä, Valais’n kantonissa, kymmenisen kilometriä Zermattista kaakkoon. Jäätikkö saa alkunsa Dufourspitzevuoren eteläpuolelta runsaan neljän kilometrin korkeudessa ja yhdistyy Gornergletscher-jäätikköön puolitoista kilometriä alempana. Jäätikön pituus on noin yhdeksän kilometriä.
Gromee

| Andrzej Gromala |
| --- | --- |

Henkilötiedot
Syntynyt: 14. joulukuuta 1978 (ikä 45) Krakova, Puola
Ammatti:  DJ, tuottaja remixaaja, lauluntekijä
Muusikko
Taiteilijanimi:  Gromee
Aktiivisena:  2010–
Tyylilajit:  house, electro house, deep house, vaihtoehtodance
Levy-yhtiöt:  Kingztown Music, Sony Music
Aiheesta muualla
www.gromeeofficial.com
  [ Muokkaa Wikidatassa ] [ ohje ]  
Andrzej Gromala (s. 18. elokuuta 1983 Krakova, Puola), tunnettu paremmin taiteilijanimellään Gromee, on puolalainen DJ, tuottaja, remixaaja ja Kingztown Music-levy-yhtiön omistaja. Vuonna 2016 hän allekirjoitti sopimuksen Sony Musicin kanssa. Vuoden 2017 Eska Music Awards-palkinnonjakotilaisuudessa hän voitti palkinnon kategoriasta "Best DJ/Producer".
Hän edusti Puolaa yhdessä Lukas Meijerin kanssa kappaleella "Light Me Up" vuoden 2018 Eurovision laulukilpailussa, Lissabonissa.
Diskografia > Albumit

| Nimi | Yksityiskohdat | Listasijoitus> POL |
| --- | --- | --- |
| Chapter One |  Released: 16 Maaliskuu 2018  Levy-yhtiö: Sony Music  Formaatit: CD, Digitaalinen lataus | 8 |
Diskografia > Pääartistina

| Single | Vuosi | Listasijoitus> POL | Albumi |
| --- | --- | --- | --- |
| „Open Up Your Heart” (feat. Jayden Felder) | 2011 | — | Albumittomat singlet |
| „You Make Me Say” (feat. Tommy Gunn, Ali Tennant) | 2012 | — | Albumittomat singlet |
| „Live for the Light” (feat. Ali Tennant) | 2012 | — | Albumittomat singlet |
| „Hurricane” (feat. Terri B) | 2012 | — | Chapter One |
| „Gravity” (feat. Andreas Moe) | 2013 | — | Chapter One |
| „All Night” (feat. WurlD) | 2013 | — | Albumittomat singlet |
| „Live Forever” (feat. Anderz Wrethov) | 2014 | — | Albumittomat singlet |
| „Follow You” (feat. WurlD) | 2015 | 11 | Chapter One |
| „2BA” | 2015 | — | Chapter One |
| „Who Do You Love” (feat. WurlD) | 2015 | — | Chapter One |
| „Fearless” (feat. May-Britt Scheffer, Raz Nitzan) | 2016 | 10 | Chapter One |
| „Spirit” (feat. Mahan Moin) | 2016 | 1 | Chapter One |
| „All Night 2017” (feat. WurlD) | 2017 | — | Chapter One |
| „Runaway” (feat. Mahan Moin) | 2017 | 7 | Chapter One |
| „Seagulls” | 2017 | — | Albumittomat singlet |
| „Without You” (feat. Lukas Meijer) | 2017 | 9 | Chapter One |
| „Zaśnieżone miasta” (feat. Sound'n'Grace) | 2017 | 23 | Albumittomat singlet |
| „Light Me Up” (feat. Lukas Meijer) | 2018 | 5 | Chapter One |
Gymnaestrada

Gymnaestrada 2011, Lausannessa, Sveitsissä
Vuoden 2019 festivaalien logo
Gymnaestrada on kansainvälinen voimistelijafestivaali, joka kokoaa joka neljäs vuosi voimistelun harrastajat eri puolilta maailmaa viikoksi yhteen voimistelemaan ja pitämään hauskaa. Se on osallistujamäärältään suurin voimistelutapahtuma. Vuonna 2015 festivaali pidettiin Helsingissä. Gymnaestrada oli osallistujamäärältään suurin Suomessa koskaan järjestetty tapahtuma, jopa suurempi kuin Helsingin olympialaiset.
Vuonna 2019 Gymnaestrada pidetään 7. - 13. heinäkuuta Dornbirnissä, läntisessä Itävallassa.
Greshamin laki

Thomas Gresham.
Greshamin laki on taloustieteen teoria, jonka mukaan keinotekoisesti yliarvostettu raha pyrkii ajamaan keinotekoisesti aliarvostetun rahan pois kierrosta. Jos siis eriarvoista metallia sisältävillä kolikoilla on sama arvo laillisena maksuvälineenä, maksamiseen käytetään halvemmasta metallista koostuvia kolikoita ja kalliimmasta metallista valmistetut metallirahat katoavat siten yleensä kierrosta. Kuningatar Elisabet I:n rahoitusasiamies Thomas Gresham ei ollut ensimmäinen, joka tunnisti tämän lainalaisuuden, mutta hänen vuonna 1558 laatimansa teorian selvennys sai taloustieteilijä H. D. Macleodin ehdottamaan nimitystä Greshamin laki 1800-luvulla.
Gunnar Bergh

| Mitalit | Mitalit | Mitalit |  |
| --- | --- | --- | --- |
|  Bergh 1930-luvulla. |  Bergh 1930-luvulla. |  Bergh 1930-luvulla. |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Pariisi 1938 | kiekonheitto |  |
Sten Gunnar Bergh (20. maaliskuuta 1909 Kinna – 25. tammikuuta 1986 Sätila) oli ruotsalainen kiekonheittäjä ja kuulantyöntäjä.
Bergh voitti Pariisin EM-kilpailuissa 1938 kiekonheitossa pronssia ja sijoittui kuulantyönnössä viidenneksi. Berliinin kesäolympialaisissa 1936 hän sijoittui kiekonheitossa seitsemänneksi ja kuulantyönnössä yhdeksänneksi. Kiekonheitossa Bergh heitti ennätyksensä 51,72 metriä vuonna 1936. Samana vuonna hän teki ennätyksensä myös kuulantyönnössä, 15,84 metriä. Berghin Wivianne-tytär kilpaili kiekonheitossa Rooman kesäolympialaisissa 1960.
Aiheesta muualla

Gunnar Bergh Kansainvälinen olympiakomitea. (englanniksi)
Gerovital

Gerovital H3 on Romaniassa 1950-luvulla kehitetty ikääntymisen vaikutuksia lieventäväksi väitetty lääke, joka oli suosiossa etenkin 1960- ja 1970-luvuilla. Suomessa ja muissa Pohjoismaissa se ei saanut myyntilupaa. Pistoksina ja tabletteina nautitun valmisteen pääasiallinen vaikuttava aine on puudutusaineena käytetty prokaiini.
Historiaa

Gerovitalin kehitti romanialainen geriatri Ana Aslan (1897–1988) ehkäisemään ja hidastamaan vanhenemisesta johtuvia oireita. Lääkettä ryhdyttiin valmistamaan Romaniassa ja se sai myyntiluvan joissakin muissakin maissa, muttei yhdessäkään Pohjoismaassa. Suomessa vuodesta 1964 alkaen kaikille lääkevalmisteille alettiin vaatia myyntilupia, ja Gerovital oli yksi myynnistä tuolloin poistettuja valmisteita, syynä puutteelliset tiedot sen koostumuksesta ja tehosta.
Gerovitalista tuli monissa maissa joksikin ajaksi eräänlainen seurapiirien muotilääke vanhenemisoireita vastaan sekä sosialistisissa että länsimaissa. Sen käyttäjiksi kerrottiin muiden muassa kenraali Charles de Gaulle, Neuvostoliiton johtaja Nikita Hruštšov, Jugoslavian Josip Broz Tito, Intian pääministeri Indira Gandhi, Saksan liittokansleri Konrad Adenauer sekä näyttelijät Lillian Gish ja Marlene Dietrich.
Monesta maasta, joissa lääkettä ei ollut saatavissa – muun muassa Suomesta – järjestettiin seuramatkoja Romaniaan, jossa potilaat saattoivat aloittaa usean kuukauden Gerovital-kuurin ja jatkaa sitä sitten kotimaassaan mukanaan tuomilla valmisteilla.
Ilmari Kokkosen yritys Oy Setko Ab yritti 1970-luvun alkupuolella saada myyntilupaa valmisteelle Suomessa, mutta lupa evättiin koska valmisteen kaikkia ainesosia ei saatu selville reseptin salassapidon takia. Yritys tilasi lääkkeestä sokkotutkimuksen, joka toteutettiin 24 vapaaehtoisella käyttäjällä. Melko lupaavat tulokset julkaistiin Suomen Lääkärilehdessä, mutta tutkimusta kritisoitiin otoksen pienuudesta.
Aiheesta muualla

Tv-ohjelma geriatrisista lääkkeistä, mm. Gerovitalista, vuodelta 1975, Yle Elävä arkisto
Finnfund

| Teollisen yhteistyön rahasto |
| --- | --- |

Yritysmuoto:  osakeyhtiö
Perustettu:  1980
Toimitusjohtaja:  Jaakko Kangasniemi
Puheenjohtaja:  Robert Wihtol
Avainhenkilöt:   Helena Airaksinen  Nicholas Anderson  Jussi Haarasilta  Anu Hämäläinen  Hanna Loikkanen  Sari Nikka  Jari Salokoski 
Kotipaikka:  Porkkalankatu 22 A Helsinki, Suomi
Toimiala:  Muualla luokittelemattomat rahoituspalvelut
Liikevoitto:  -15,5 milj. € (2022)
Henkilöstö:  90
Omistaja:   Suomen valtio (UM) (93,4 %)  Finnvera (6,5 %)  EK (0,1 %) 
Kotisivu:  www.finnfund.fi
Infobox OKVirheellinen NIMI-arvo: 
Finnfund, virallisesti Teollisen yhteistyön rahasto Oy (ruots. Fonden för industriellt samarbete Ab, engl. Finnish Fund for Industrial Cooperation Ltd) on suomalainen kehitysrahoittaja ja vaikuttavuussijoittaja, joka tarjoaa pitkäaikaisia sijoituslainoja ja riskipääomaa yksityisten yritysten hankkeisiin kehitysmaissa. Finnfundin lakisääteisenä tehtävänä on edistää taloudellista ja sosiaalista kehitystä kehitysmaissa.